|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 18** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Природни и вештачки извори светлости** | | | |
| Тип часа: | **Обрада** | | | |
| Циљ часа: | Усвајање и проширивање знања о природним и вештачким изворима светлости. | | | |
| Очекивани исходи: | На **крају часа** ученик/ца:  – разуме појам извор светлости;  – разуме разлику између природних и вештачких извора светлости;  – разуме однос светло-тамно. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатке, учествују у игровној активности *Дан-ноћ*. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: У уводном делу часа одиграти игру „Дан-ноћ”. Када учитељ каже *дан*, ученици држе главу усправно. Када каже *ноћ*, ученици спусте главу и затворе очи опонашајући спавање. Ученик који погреши испада из игре, а победник је ученик који последњи остане.  Разговор о мотивационој активности:  *Да ли је сада дан или ноћ? По чему то знате? Шта би се десило када не би било Сунца? Како ноћу осветљавамо куће, станове, улице?*  **Главни део часа** (30 минута):   * Истицање циља часа   *Сунце, сијалице и све остало што сте набројали су извори светлости. Данас ћемо разговарати о природним и вештачким изворима светлости.*  Учитељ упућује ученике на стриповни приказ у уџбенику (стр. 32). Ученици интерактивно усвајају појмове уз помоћ илустрације и вођени питањима:  *Шта је приказано на сликама испод? Одакле све на њима допире светлост? Шта нам по мраку може осветлити пут ако се нађемо у природи? Када је у току дана потребно упалити сијалицу у просторији? Зашто је важно гасити је када нам не треба?*  Ученици на основу илустрације у уџбенику и шематског приказа, где су истакнути кључни појмови, усвајају поделу на природне и вештачке изворе светлости. Такође, на илустрацији у уџбенику (стр. 32) усвајају знања о односу: светло-тамно.  Индивидуалан рад ученика на задатку (стр. 32 и 33).  Након ове активности разговарати са ученицима о примерима извора светлости из непосредног окружења.  **Завршни део часа** (10 минута):  Одељак *Машта може свашта* – ученици у означеном простору у уџбенику (стр. 33) цртају омиљено место из краја у коме живе, у делу дана по избору.  Анализа радова и разговор о начину на који су цртежом и бојом представили различите делове дана. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 19** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Светлост и сенка** | | | |
| Тип часа: | **Обрада** | | | |
| Циљ часа: | Проширивање знања о изворима светлости и усвајање знања о условима настанка сенке | | | |
| Очекивани исходи: | На **крају часа** ученик/ца:  – разликује природне и вештачке изворе светлости;  – разуме настанак сенке, променљивост њеног облика и величине. | | | |
| Облик рада: | фронтални, индивидуални, рад у пару | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, креде у боји. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају загонетке, решавају задатке, опцртавају сенке кредама у боји. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова са прошлог часа:  *Шта називамо изворима светлости? Који су то природни, а који вештачки извори светлости? Зашто је важна светлост? Да ли знате како настаје сенка?*  **Главни део часа** (25 минута):   * Истицање циља часа   *Данас настављамо да учимо о светлости и разговараћемо о томе како настаје сенка, од чега зависи њен облик и величина.*  Учитељ упућује ученике на стриповни приказ у уџбенику (стр. 34). Ученици интерактивно усвајају појмове уз помоћ стриповног приказа и вођени питањима:  *Уочи на приказаним цртежима како се мења сенка пса у току дана. Када је сенка најкраћа, а када је најдужа? Да ли знате како називамо делове дана на све три слике?*  Ученици на основу илустрације у уџбенику на којој су истакнути кључни појмови усвајају појмове: бачена сенка и сопствена сенка.  Ученици боје илустрацију у уџбенику на којој су истакнути кључни појмови (стр. 34).  Након ове активности ученици решавају загонетке (*Шта може да падне у воду а да се не покваси? Шта трчи по зиду а живо није? Гором иде не шушка, водом иде не брчка*) и на предвиђеном простору у уџбенику (стр. 34) приказују цртежом једну од њих.  Рад на задацима, стр. 35. (задатке решавати кроз фронтални рад).  **Завршни део часа** (15 минута):  Одељак *Играј се и учи* – активност извести у школском дворишту кроз рад у пару. Један ученик замисли да је скулптура у музеју и заузме положај тако да је представи на најбољи начин. Други ученик опцрта његову сенку кредом у боји. Потом ученици замене улоге.  Разговор о игровној активности и анализа добијених цртежа различитих сенки.  \* Обавестити ученике да за наредни час понесу батеријске лампе и играчке животиња. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 20** | | ОДЕЉЕЊЕ**:** | | ДАТУМ**:** |
| Наставна тема: | Односи у видном пољу | | | |
| Наставна јединица: | **Светлост и сенка** | | | |
| Тип часа: | **Вежбање** | | | |
| Циљ часа: | Проширивање знања о изворима светлости и условима настанка сенке и креативна примена знања о усвојеним појмовима у стваралачком раду. | | | |
| Очекивани исходи: | На **крају часа** ученик/ца:  – разуме појам извор светлости;  – разликује природне и вештачке изворе светлости;  – разуме настанак сенке, променљивост њеног облика и величине. | | | |
| Облик рада: | фронтални, индивидуални, рад у пару | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, креде у боји, играчке животиња, батеријске лампе, тест бр. 4. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, сликају, праве сенке, исцртавају сенке, решавају тест. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (10 минута):  Час започети у школском дворишту. Ученици уочавају различите сенке бића и предмета и на бетону их исцртавају кредама у боји. Разговарати о начину настајања сенки које ученици уочавају, као и њиховим облицима и величинама.  **Главни део часа** (25 минута):   * Истицање циља часа   *На овом часу ћемо сликати, забављати се и проширити знање о условима настанка сенке.*  Ученици уз помоћ шаке и батеријске лампе праве различите сенке. Сенку праве на зиду и то тако што лампу приближавају и удаљавају од шаке. Уочавају промене у облику и величини сенке у зависности од удаљености и угла извора светлости. Подстицати ученике да рукама и шакама направе што више различитих облика сенки.  Након ове активности ученици прелазе на рад у пару. Поставити папир на сваку клупу и играчке животиња које су ученици донели за овај час. Један ученик, батеријском лампом, прави сенку животиње тако да пада на папир. Други ученик осликава облик сенке једном бојом. Затим мењају улоге, играчку животиње и угао под којим држе батеријску лампу.  Ученици, у пару, излажу своје радове. Фронтално се ради анализа и одабир најуспешнијих радова.  **Завршни део часа** (10 минута):  У завршном делу часа систематизовати знања из ове области израдом тестова (тест бр. 4). Ученици решавају задатке индивидуално, а учитељ чита задатке, проверава урађено и даје повратну информацију. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 21** | | ОДЕЉЕЊЕ**:** | | ДАТУМ**:** |
| Наставна тема: | Обликовање | | | |
| Наставна јединица: | **Преобликовање** | | | |
| Тип часа: | **Обрада** | | | |
| Циљ часа: | Усвајање и знања о начину преобликовања различитих предмета. | | | |
| Очекивани исходи: | На **крају часа** ученик/ца:  – разуме појам преобликовање;  – у стању је да самостално обликује тродимензионалне облике одабраним материјалом и поступком правећи нове. | | | |
| Облик рада: | фронтални, индивидуални, рад у пару | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, листови А4 папира, пластичне чаше. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатке, преобликују предмете. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациона активност: У уводном делу часа ученици праве различите облике (авион, брод, лепеза…) од листа папира.  Разговор о мотивационој активности:  *Да ли сте се забављали док сте ово радили? Шта сте све направили од листа папира? Како сте изабрали шта ћете правити? Могу ли предмети које сте направили да вам послуже за игру?*  **Главни део часа** (30 минута):   * Истицање циља часа   *Знамо чему служи лист папира. Сада смо открили да он може добити и другу намену ако га преобликујемо. Данас ћемо учити о разним начинима преобликовања предмета.*  Учитељ упућује ученике на стриповни приказ у уџбенику (стр. 36). Ученици интерактивно усвајају појам преобликовања уз помоћ илустрације и вођени питањима:  *Погледај слике испод и пробај да закључиш због чега Мудрић није бацио предмете које је пас поцепао? Препознај делове тих предмета на играчки коју је направио за свог пса.*  Ученици, на основу стриповног приказа, закључују да је од старих предмета могуће преобликовањем добити предмет друге намене.  Индивидуалан рад ученика на задацима (стр. 36). Пре израде другог задатка водити разговор са ученицима:  *Од ког материјала су следећи предмети? Која је намена једног, а која другог предмета? Размисли који још предмет сем торбе можеш направити од старих фармерки. Нацртај. Због чега је важно да старе ствари, уместо да их бацимо, поново искористимо у неком другом облику?*  Након ове активности разговарати са ученицима о примерима преобликовања на илустрацијама у уџбенику (стр. 37). Ученици самостално наводе примере једног или више предмета који би преобликовањем могли добити другу намену.  **Завршни део часа** (10 минута):  У завршном делу часа организовати рад у пару. Поделити ученицима пластичне чаше. Ученици самостално осмишљавају и фломастерима декоришу предмете које су осмислили.  Изложба и анализа радова.  \* Обавестити ученике да за наредни час понесу: картонске кутијице различитих величина, лепак, пластелин и спајалице. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 22** | | ОДЕЉЕЊЕ**:** | | ДАТУМ**:** |
| Наставна тема: | Обликовање | | | |
| Наставна јединица: | **Стварамо нове предмете** | | | |
| Тип часа: | **Вежбање** | | | |
| Циљ часа: | Усвајање и проширивање знања о начину преобликовања различитих предмета. | | | |
| Очекивани исходи: | На **крају часа** ученик/ца:  – разуме појам преобликовање;  – у стању је да самостално обликује тродимензионалне облике одабраним материјалом и поступком правећи нове. | | | |
| Облик рада: | фронтални, индивидуални, групни рад | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, картонске кутијице, пластелин, спајалице. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, учествују у групном раду, сарађују, праве робота од картонских кутијица. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова са прошлог часа:  *Да ли старе предмете увек треба бацити? Зашто? Шта је преобликовање?*  **Главни део часа** (30 минута):   * Истицање циља часа   *Данас ћемо наставити да разговарамо о преобликовању, а ви ћете од старих картонских кутијица правити нови предмет који ће имати сасвим другачију намену.*  Учитељ дели ученике у више група које имају по четири члана. Говори им да се унутар групе договоре и поделе посао тако да сваки члан групе има свој задатак. Истиче да је сарадња у групи веома важна како би успешно урадили задатак.  Упућује их на одељак *Машта може свашта*, уџбеник, страна 37. Свака група, како је и описано у уџбенику, има задатак да од различитих картонских кутијица направи робота. За спајање, као и детаље, ученици могу да користе лепак, али и пластелин или спајалице.  Самосталан рад ученика по групама.  Учитељ обилази ученике и пружа помоћ и подршку уколико им је потребна.  **Завршни део часа** (10 минута):  У завршном делу часа ученици излажу радове по групама. Врши се анализа радова и изложба на видном месту у учионици. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 23** | | ОДЕЉЕЊЕ**:** | | ДАТУМ**:** |
| Наставна тема: | Обликовање | | | |
| Наставна јединица: | **Дизајн употребних предмета** | | | |
| Тип часа: | **Обрада** | | | |
| Циљ часа: | Усвајање знања о дизајну употребних предмета. | | | |
| Очекивани исходи: | На **крају часа** ученик/ца:  – разуме појмове: дизајн и дизајнер;  – у стању је да обликује предмете и осмишљава њихов изглед. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, предмети из окружења, картон. | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас, музичка култура | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, цртају, боје, решавају задатке, праве обележивач за књиге. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Мотивациони разговор:  *Да ли си учествовао/ла у одабиру при куповини школског ранца? Зашто си одабрао/ла баш тај ранац? Да ли ти је било важно да буде леп? А да буде лаган? Шта ти је важно када купујеш патике?*  **Главни део часа** (30 минута):   * Истицање циља часа   *Изглед твог ранца, патика или овог намештаја у учионици морао је неко да осмисли или дизајнира. Данас ћемо учити о дизајну употребних предмета.*  Учитељ упућује ученике на стриповни приказ у уџбенику (стр. 38). Ученици интерактивно усвајају појмове уз помоћ илустрације и вођени питањима:  *Испричај причу на основу слика. Који предмет се псу допао више од његовог јастука? Чему тај предмет служи? Знаш ли још неке предмете који имају исту намену? Упореди их.*  Ученици на основу стрипа и разговора долазе до разумевања кључних појмова:  Обликовање предмета и осмишљавање њиховог изгледа у складу са наменом назива се **дизајн**. Њиме се баве **дизајнери**.  Пошто су разумели кључне појмове, прелазе на самосталну израду задатка у уџбенику (стр. 38), осмишљавају и у предвиђеном простору цртају и боје нову фотељу за Мудрића.  Самосталан рад на задацима у уџбенику (стр. 38 и 39).  Након ове активности разговарати са ученицима о дизајну предмета из непосредног окружења.  **Завршни део часа** (10 минута):  Одељак *Истражи па покажи* – учитељ репродукује неколико мелодија из *Карневала животиња* (<https://www.youtube.com/watch?v=UmoZNL-LBKA>), а ученици, на основу слика и објашњења, украшавају обележивач за књиге тако да их подсећа на одабрану животињу.  \* Обавестити ученике да за наредни час понесу макароне или делове сламчица, као и танак канап или вуницу. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |

|  |  |  |  |  |
| --- | --- | --- | --- | --- |
| ПРЕДМЕТ: **Ликовна култура** | | | | |
| УЏБЕНИК: **Ликовна култура за 1. разред основне школе** | | | ИЗДАВАЧ УЏБЕНИКА: **Data Status** | |
| НАСТАВНИК**:** | | | | |
| ЧАС БРОЈ**: 24** | | ОДЕЉЕЊЕ**:** | | ДАТУМ**:** |
| Наставна тема: | Обликовање | | | |
| Наставна јединица: | **Дизајн употребних предмета** | | | |
| Тип часа: | **Вежбање** | | | |
| Циљ часа: | Усвајање и проширивање знања о дизајну употребних предмета и примена стеченог знања кроз креативни рад. | | | |
| Очекивани исходи: | На **крају часа** ученик/ца:  – разуме појмове: дизајн и дизајнер;  – примењује стечено знање и комбинује материјале стварајући нове употребне предмете. | | | |
| Облик рада: | фронтални, индивидуални | | | |
| Наставне методе: | демонстративна, дијалошка, проблемска, метода сазнавања кроз праксу | | | |
| Наставна средства: | уџбеник *Ликовна култура 1*, жива реч, макароне, сламчице, канап, вуница | | | |
| Међупредметне компетенције: | Компетенција за учење, естетичка компетенција, одговорно учешће у демократском друштву, одговоран однос према околини, одговоран однос према здрављу, рад са подацима и информацијама, комуникација, сарадња, решавање проблема. | | | |
| Корелација са другим предметима: | српски језик, свет око нас | | | |
| Активности наставника: | Демонстрира, пита, одговара, чита, слуша, даје упутства за рад, организује рад, координира, помаже ученицима, дискутује. | | | |
| Активности ученика: | Слушају, одговарају на питања, учествују у разговору, анализирају, закључују, праве огрлице од макарона или сламчица, решавају тест. | | | |
| **ВРЕМЕНСКА СТРУКТУРА ЧАСА (ТОК ЧАСА)** | | | | |
| **Уводни део часа** (5 минута):  Час започети обнављањем појмова са прошлог часа:  *Шта је дизајн? Чиме се баве дизајнери?*  **Главни део часа** (30 минута):   * Истицање циља часа   *Данас ћете ви бити дизајнери. Од материјала који сте припремили за овај час правићете нове, лепе и употребне предмете.*  Ученици на овом часу раде индивидуално.  Учитељ упућује ученике на одељак *Машта може свашта*, чита упутство и објашњава ученицима како да од макарона или делова сламчица, низањем на канап или вуницу, направе огрлицу. Ученици који су за овај час донели макароне могу најпре да их обоје темпером и сачекају да се осуше, како би што лепше дизајнирали огрлицу. Уколико неко од ученика заврши раније, може да направи наруквицу или неки други употребни предмет који осмисли.  Изложба и анализа радова.  **Завршни део часа** (10 минута):  У завршном делу часа систематизовати знања из ове области израдом тестова (тест бр. 5). Ученици решавају задатке индивидуално, а учитељ чита задатке, проверава урађено и даје повратну информацију. | | | | |
| **ЗАПАЖАЊА О ЧАСУ И САМОЕВАЛУАЦИЈА** | | | | |
|  | | | | |